البز (عربى : ثدى ;انجليزى:Breast ; فرنساوى:Sein) هو عضو زوجى فى جسم القرديات Primates زى النسناس و الانسان و الغوريلا و غيرهم على يمين و شمال منطقة الصدر ، فى النتايه بيحتوى على الغدد الثدييه اللى بيخرج منها لبن بيرضعه المولودين للتغذيه . الراجل و الست هما الاتنين بيتكون فيهم البز من نفس الخلايا الجنينيه. كل بز بيتكون من خمستاشر لعشرين فص. و الأنسجة الدهنية تحت الجلد اللى بتغطى فصوص البز بتعمل حجمه و شكله لكن فى سن البلوغ الهرمونات الجنسيه الإستروجين بتكبر بز النتايه على عكس الدكر و نتيجه لكده بز الست بيبقى اكبر من بز الراجل . خلال فترة الحمل ، البز عند الست بيستجبب لتفاعل معقد من الهرمونات اللى بتسبب تكبير علشان انتاج اللبن . تلات هرمونات الاستروجين ، البروجستيرون و البرولاكتين ،بتتسبب تغيير ف أنسجة البز و الرحم خلال الدورة الشهرية . بز الست ليه برضو وظيفة تانيه هى أنه بيحفز الراجل جنسيا فى المجتمعات اللى بيتغطى فيها الصدر زى فى المجتمعات الحديثه. صدر الراجل ككل ممكن يحفز الست جنسيا . البز ممكن يتصاب بأمراض من اخطرها سرطان الثدى اللى ممكن يصيب الست و الراجل لكن نسبته اعلى عند الستات . فيه فايلات فى تصانيف ويكيميديا كومونز عن: بز ↑ "mammal – Definitions from Dictionary.com".